钦定古今图书集成/明伦汇编/氏族典/第103卷 > 《廖用贤尚友录》 > 嵇颖
## 钦定古今图书集成/明伦汇编/氏族典/第103卷 > 《廖用贤尚友录》 > 嵇颖

按《宋史嵇颖传》：“颖字公实，应天宋城人。天圣中，进士
及第，授蔡州团练判官。王曾知青州，徙天雄军，皆辟
为从事。后用曾荐，迁太子中允，为集贤校理，历开封
府推官，三司度支判官，同修起居注，擢知制诰，累迁
尚书兵部员外郎，召入翰林为学士，未及谢，卒。颖举
进士时，王曾、张知白相继为南京留守，见颖谨厚笃学，谓其子弟曰：“若曹师表也。”